زراعت اور کاشتکاروں کی فلاح و بہبود کی وزارت
خریف مارکیٹنگ سیزن 21۔2020 کے دوران ایم ایس پی آپریشن
کے ایم ایس خریداری عمل کے تحت 55132.98 کروڑ روپئے کے بقدر کی ایم ایس پی قیمت کی دھان کی خریداری کی گئی ہے جس سے تقریباً 25.34 لاکھ دھان کے کاشتکار مستفید ہوئے
نئی دہلی، 20 نومبر 2020: جاری خریف مارکیٹنگ سیزن  21۔2020 کے دوران، حکومت اپنی موجودہ ایم ایس پی اسکیموں کے مطابق کاشتکاروں سے اپنی ایم ایس پی پر خریف 21۔2020 فصلوں کی خریدار کا عمل جاری رکھے ہوئے ہے۔
خریداری والی ریاستوں اور مرکز کے زیر انتظام علاقوں پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالا، گجرات، آندھرا پردیش، اڈیشہ اور مہاراشٹر میں خریف 21۔2020 کے لئے 19 نومبر 2020 تک 292.01 ایل ایم ٹی دھان کی خریداری عمل میں آئی، جبکہ گذشتہ برس اسی مدت کے دوران 247.52 ایل ایم ٹی خریداری عمل میں آئی تھی، جس سے 17.97 فیصد کا اضافہ ظاہر ہوتا ہے۔ مجموعی طور پر 292.01 ایل ایم ٹی خریداری میں سے، صرف پنجاب میں ہی 200.74 ایل ایم ٹی خریداری عمل میں آئی جو مجموعی خریداری کا 68.74 فیصد ہے۔
جاری کے ایم ایس خریداری آپریشن کے دوران 55132.98 کروڑ روپئے کے بقدر کی ایم ایس پی قیمت کے ساتھ تقریباً 25.34 لاکھ کاشتکار پہلے ہی استفادہ حاصل کر چکے ہیں۔
اس کے علاوہ، ریاستوں سے حاصل ہوئیں تجاویز کی بنیاد پر، قیمت تعاون اسکیم  کے تحت، تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھرا پردیش جیسی ریاستوں کو خریف مارکیٹنگ سیزن 2020 کے لئے 45.10 ایل ایم ٹی تلہن اور دالوں کی خریداری کے لئے منظوری دی گئی۔ اس کے علاوہ، آندھرا پردیش، کرناٹک، تمل ناڈو اور کیرالا جیسی ریاستوں کو 1.23 ایل ایم ٹی کوپرا  کی خریداری کی منظوری بھی دی گئی۔ پی ایس ایس کے تحت دیگر ریاستوں / مرکز کے زیر انتظام علاقوں سے خریداری کی تجاویز حاصل ہونے پر، دال، تلہن اور کھوپرے کے لئے بھی منظوری دی جائے تاکہ نوٹیفائیڈ فصل کی مدت کے دوران بازار کی شرح ایم ایس پی سے کم ہونے کی صورت میں سال 21۔2020 کے لئے نوٹیفائیڈ ایم ایس پی کی بنیاد پر ان فصلوں کے ایف اے کیو گریڈ کی خرید، ریاستوں کی جانب سے نامزد خریداری ایجنسیوں کے توسط سے مرکزی نوڈل ایجنسیوں کے ذریعہ متعلقہ ریاستوں / مرکز کے زیر انتظام علاقوں میں راست طور پر درج رجسٹر کسانوں سے کی جا سکے۔
19 نومبر 2020 تک حکومت نے اپنی نوڈل ایجنسیوں کے ذریعہ 344.35 کروڑ روپئے کی ایم ایس پی قمت والی مونگ، اُڑد، مونگ پھلی کی پھلی اور سویابین کی 63625.68 میٹرک ٹن کی خرید کی جس سے تمل ناڈو، مہاراشٹر، گجرات، ہریانہ اور راجستھان کے 36.988 کاشتکار مستفید ہوئے۔ گذشتہ برس کی اسی مدت میں 48969.24 میٹرک ٹن کی خریداری کی گئی تھی یعنی اس مرتبہ دال اور تلہن کی خرید میں 29.93 فیصد کا اضافہ رونما ہوا ہے۔
اسی طرح، 19 نومبر 2020 تک کرناٹک اور تمل ناڈو کے 3961 کاشتکاروں کو فائدہ پہنچاتے ہوئے 52.40 کروڑ روپئے کے بقدر کی ایم ایس پی قیمت والی 5089 میٹرک کھوپرے  کی خریداری کی گئی جبکہ گذشتہ برس اسی مدت کے دوران 293.34 میٹرک ٹن کھوپرے کی خریداری ہوئی تھی۔ کھوپرے اور اُڑد کے تعلق سے، متعدد اہم پیداواری ریاستوں میں شرحیں ایم ایس پی سے زائد ہیں۔ متعلقہ ریاستوں/مرکز کے زیرانتظام علاقوں کی حکومتیں خریف کی فصل دال اور تلہن سے متعلق آمد کی بنیاد پر متعلقہ ریاستوں کے ذریعہ طے کی گئی تاریخ سے خریداری شروع کرنے کے لئے ضروری بندوبست کر رہی ہیں۔
پنجاب، ہریانہ، راجستھان، مدھیہ پردیش، تلنگانہ، آندھراپردیش، مہاراشٹر، گجرات اور اڈیشہ جیسی ریاستوں میں ایم ایس پی کے تحت کپاس کے بیج کی خریداری کا عمل بلاروک ٹوک جاری ہے۔ 19 نومبر 2020 تک 1872353 کپاس کی گانٹھیں خریدی گئیں جن کی قیمت 5710.27 کروڑ روپئے ہے، جس سے 370850 کاشتکار مستفید ہوئےہیں۔